CELEX: 32021R0900
Language: da
Date: 2021-06-03 00:00:00
Title: Kommissionens gennemførelsesforordning (EU) 2021/900 af 3. juni 2021 om tilladelse til ændring af betingelserne for anvendelse af »galactooligosaccharid« som en ny fødevare i henhold til Europa-Parlamentets og Rådets forordning (EU) 2015/2283 og om ændring af Kommissionens gennemførelsesforordning (EU) 2017/2470 (EØS-relevant tekst)

4.6.2021   
               
               
                  DA
               
               
                  Den Europæiske Unions Tidende
               
               
                  L 197/71
               
            
         KOMMISSIONENS GENNEMFØRELSESFORORDNING (EU) 2021/900
         af 3. juni 2021
         om tilladelse til ændring af betingelserne for anvendelse af »galactooligosaccharid« som en ny fødevare i henhold til Europa-Parlamentets og Rådets forordning (EU) 2015/2283 og om ændring af Kommissionens gennemførelsesforordning (EU) 2017/2470
         (EØS-relevant tekst)
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EU) 2015/2283 af 25. november 2015 om nye fødevarer, om ændring af Europa-Parlamentets og Rådets forordning (EU) nr. 1169/2011 og om ophævelse af Europa-Parlamentets og Rådets forordning (EF) nr. 258/97 og Kommissionens forordning (EF) nr. 1852/2001 (1), særlig artikel 12, og
         ud fra følgende betragtninger:
         
                     (1)
                  
                  
                     I forordning (EU) 2015/2283 fastsættes det, at kun nye fødevarer, der er godkendt og opført på EU-listen, må markedsføres i Unionen.
                  
               
                     (2)
                  
                  
                     Kommissionens gennemførelsesforordning (EU) 2017/2470 (2) om EU-listen over nye fødevarer blev vedtaget i henhold til artikel 8 i forordning (EU) 2015/2283.
                  
               
                     (3)
                  
                  
                     Den 20. januar 2014 meddelte virksomheden Yakult Pharmaceutical Industry Co., Ltd. i henhold til artikel 5 i Europa-Parlamentets og Rådets forordning (EF) nr. 258/97 (3) Kommissionen, at virksomheden havde til hensigt at markedsføre »galactooligosaccharid« som en ny fødevare til anvendelse i en række fødevarer, herunder modermælkserstatninger og tilskudsblandinger som defineret i Europa-Parlamentets og Rådets forordning (EU) nr. 609/2013 (4). Derfor blev galactooligosaccharid optaget på EU-listen over nye fødevarer.
                  
               
                     (4)
                  
                  
                     Den 3. marts 2020 indgav virksomheden Yakult Pharmaceutical Industry Co., Ltd.(»ansøgeren«) en ansøgning til Kommissionen i overensstemmelse med artikel 10, stk. 1, i forordning (EU) 2015/2283 om ændring af betingelserne for anvendelse af den nye fødevare »galactooligosaccharid«. Ansøgeren anmodede om en forøgelse af det maksimale anvendelsesindhold for den nye fødevare galactooligosaccharid i kosttilskud fra 0,333 kg GOS/kg kosttilskud (33,3 %) til 0,450 kg GOS/kg kosttilskud (45,0 %) til den almindelige befolkning. Under ansøgningsproceduren accepterede ansøgeren, at spædbørn og småbørn ikke skulle være omfattet af ansøgningen.
                  
               
                     (5)
                  
                  
                     I overensstemmelse med artikel 10, stk. 3, i forordning (EU) 2015/2283 rådførte Kommissionen sig den 18. juni 2020 med Den Europæiske Fødevaresikkerhedsautoritet (»autoriteten«) og anmodede den om at afgive en videnskabelig udtalelse ved at foretage en vurdering af ændringen af betingelserne for anvendelse af galactooligosaccharid som en ny fødevare.
                  
               
                     (6)
                  
                  
                     Den 17. december 2020 vedtog autoriteten den videnskabelige udtalelse »Safety of a change in the conditions of use of galacto-oligosaccharides as a novel food ingredient in food supplements pursuant to Regulation (EU) 2015/2283« (5). Udtalelsen opfylder kravene i artikel 11 i forordning (EU) 2015/2283.
                  
               
                     (7)
                  
                  
                     Autoriteten konkluderede i sin udtalelse, at den foreslåede forøgelse af det maksimale anvendelsesindhold af galactooligosaccharid som en ny fødevare i kosttilskud er sikker under de foreslåede anvendelsesbetingelser.
                  
               
                     (8)
                  
                  
                     Autoritetens udtalelse giver tilstrækkeligt grundlag for at fastslå, at galactooligosaccharid under de foreslåede anvendelsesbetingelser for den almindelige befolkning, bortset fra spædbørn og småbørn, opfylder kravene i artikel 12, stk. 1, i forordning (EU) 2015/2283.
                  
               
                     (9)
                  
                  
                     Bilaget til gennemførelsesforordning (EU) 2017/2470 bør derfor ændres.
                  
               
                     (10)
                  
                  
                     Foranstaltningerne i denne forordning er i overensstemmelse med udtalelse fra Den Stående Komité for Planter, Dyr, Fødevarer og Foder —
                  
               VEDTAGET DENNE FORORDNING:
         
            Artikel 1
            
               1.   De oplysninger i EU-listen over godkendte nye fødevarer, der er omhandlet i artikel 6 i forordning (EU) 2015/2283 og foreligger i bilaget til gennemførelsesforordning (EU) 2017/2470, og som vedrører den nye fødevare galactooligosaccharid, ændres som angivet i bilaget til nærværende forordning.
            
            
               2.   De i stk. 1 omhandlede oplysninger i EU-listen skal omfatte de i bilaget til nærværende forordning fastsatte anvendelsesbetingelser og mærkningskrav.
            
         
         
            Artikel 2
            Denne forordning træder i kraft på tyvendedagen efter offentliggørelsen i Den Europæiske Unions Tidende.
         
         
            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 3. juni 2021.
            
               
                  På Kommissionens vegne
               
               Ursula VON DER LEYEN
               
                  Formand
               
            
         
         
            (1)  EUT L 327 af 11.12.2015, s. 1.
         
            (2)  Kommissionens gennemførelsesforordning (EU) 2017/2470 af 20. december 2017 om EU-listen over nye fødevarer i overensstemmelse med Europa-Parlamentets og Rådets forordning (EU) 2015/2283 om nye fødevarer (EUT L 351 af 30.12.2017, s. 72).
         
            (3)  Europa-Parlamentets og Rådets forordning (EF) nr. 258/97 af 27. januar 1997 om nye levnedsmidler og nye levnedsmiddelingredienser (EFT L 43 af 14.2.1997, s. 1).
         
            (4)  Europa-Parlamentets og Rådets forordning (EU) nr. 609/2013 af 12. juni 2013 om fødevarer bestemt til spædbørn og småbørn, fødevarer til særlige medicinske formål og kosterstatning til vægtkontrol og om ophævelse af Rådets direktiv 92/52/EØF, Kommissionens direktiv 96/8/EF, 1999/21/EF, 2006/125/EF og 2006/141/EF, Europa-Parlamentets og Rådets direktiv 2009/39/EF og Kommissionens forordning (EF) nr. 41/2009 og (EF) nr. 953/2009 (EUT L 181 af 29.6.2013, s. 35).
         
            (5)  EFSA Journal 2021;19(1):6384.
      
      
         
            BILAG
            I tabel 1 (Godkendte nye fødevarer) i bilaget til gennemførelsesforordning (EU) 2017/2470 affattes oplysningerne vedrørende den nye fødevare »Galactooligosaccharid« således:
            
               
                           
                              Godkendt ny fødevare
                           
                        
                        
                           
                              Anvendelsesbetingelser for den nye fødevare
                           
                        
                        
                           
                              Supplerende specifikke mærkningskrav
                           
                        
                        
                           
                              Andre krav
                           
                        
                     
                           »Galactooligosaccharid
                        
                        
                           
                              
                                 Specificeret fødevarekategori
                              
                           
                        
                        
                           
                              
                                 Maksimumsindhold (udtrykt som kg galactooligosaccharid/kg færdig fødevare)
                              
                           
                        
                        
                            
                        
                        
                            
                        
                     
                           Kosttilskud som defineret i direktiv 2002/46/EF
                        
                        
                           0,333
                        
                     
                           Kosttilskud som defineret i direktiv 2002/46/EF, undtagen spædbørn og småbørn
                        
                        
                           0,450 (svarende til 5,4 g galactooligosaccharid pr. portion, højst 3 portioner pr. dag op til højst 16,2 g pr. dag)
                        
                     
                           Mælk
                        
                        
                           0,020
                        
                     
                           Mælkebaserede drikkevarer
                        
                        
                           0,030
                        
                     
                           Måltidserstatning til vægtkontrol (som drikkevarer)
                        
                        
                           0,020
                        
                     
                           Produkter til erstatning for mejeriprodukter, drikkevarer
                        
                        
                           0,020
                        
                     
                           Yoghurt
                        
                        
                           0,033
                        
                     
                           Mælkebaserede desserter
                        
                        
                           0,043
                        
                     
                           Frosne mælkebaserede desserter
                        
                        
                           0,043
                        
                     
                           Frugtbaserede drikkevarer og energidrikke
                        
                        
                           0,021
                        
                     
                           Kosterstatning til spædbørn, drikkevarer
                        
                        
                           0,012
                        
                     
                           Babysaft
                        
                        
                           0,025
                        
                     
                           Babyyoghurtdrik
                        
                        
                           0,024
                        
                     
                           Babydessert
                        
                        
                           0,027
                        
                     
                           Babysnack
                        
                        
                           0,143
                        
                     
                           Babycerealier
                        
                        
                           0,027
                        
                     
                           Drikkevarer til indtagelse i forbindelse med stærkt krævende muskelarbejde, især for sportsfolk
                        
                        
                           0,013
                        
                     
                           Saft
                        
                        
                           0,021
                        
                     
                           Fyld til frugttærter
                        
                        
                           0,059
                        
                     
                           Tilberedt frugt
                        
                        
                           0,125
                        
                     
                           Snackstænger
                        
                        
                           0,125
                        
                     
                           Cerealier
                        
                        
                           0,125
                        
                     
                           Modermælkserstatninger og tilskudsblandinger som defineret i forordning (EU) nr. 609/2013
                        
                        
                           0,008«